wickkiey/tamil-wikipedia-markdown huggingface dataset:
# பீக்கள்



**பீக்கள்** (ஆங்கிலம்: *Picul dan; tam*; , மலாய்: *Pikul*; சீனம்: 擔; 担) என்பது ஒரு பாரம்பரிய ஆசிய எடை அலகு ஆகும். ஒரு மனிதன் தோள்பட்டை கம்பத்தில் சுமக்கக்கூடிய அளவு என்று பொருள்படும் தற்போதைய மெட்ரிக் அளவில் ஏறக்குறைய 62.5 கிலோகிராம் அளவிற்கு எடை கொண்டதாகும். மலேசியாவில், இந்த அலகு முறை 1981-ஆம் ஆண்டு வரை பயன்படுத்தப்பட்டது.  

வரலாற்று ரீதியாக, காலம் மற்றும் நிலப்பகுதிகளைப் பொறுத்து 100 அல்லது 120 கட்டிகளுக்குச் *(catty)* சமமாக இந்த அலகு வரையறுக்கப்பட்டது. ஒரு கட்டி என்பது 0.6 கிலோகிராம் ஆகும். மலேசியாவில், பாரம்பரிய ஆசிய எடை அலகு முறைமை 1972-ஆம் ஆண்டு வரை பயன்படுத்தப்பட்டது. 1981-ஆம் ஆண்டில் மெட்ரிக் முறை முழுமையாகப் பயன்பாட்டிற்குள் இணைந்தது.  

தெற்கு சீனா மற்றும் கடல்சார் தென்கிழக்கு ஆசியாவில் பீக்கள் பொதுவாகப் பயன்படுத்தப்பட்டது.  

## வரலாறு

இந்த அலகு சீனாவில் கின் அரசமரபின் (கிமு 221–206) காலத்தில் தோன்றியது. அங்கு இது **சி** (石 "கல்") என்று அழைக்கப்பட்டது. ஆன் அரசமரபின் போது, ​​ஒரு கல் 120 கட்டிகளுக்குச் சமம். சீன அரசாங்க அதிகாரிகளுக்கு தானியங்களிலும் கற்களிலும் ஊதியம் வழங்கப்பட்டது.  

பீக்கள் என்ற சொல் ஜாவானிய மொழியில் 9-ஆம் நூற்றாண்டின் நடுப்பகுதியில் தோன்றியது. நவீன மலாய் மொழியில், பீக்கள் என்பது 'தோளில் சுமந்து செல்வது' என்று பொருள்படும்; இது ஒரு வினைச்சொல்லாகும்.  

எசுபானியம், போர்த்துகீசியம், பிரித்தானியம்; மற்றும் குறிப்பாக இடச்சு குடியேற்றவிய கடல்சார் வணிகத்தைத் தொடர்ந்து, பீக்கள் என்ற சொல் ஒரு வசதியான அலகாகவும்; பிற ஆசுத்திரோனீசிய மக்களாலும் (நவீன மலேசியா மற்றும் பிலிப்பீன்சு) பரவலாகப் புரிந்து கொள்ளப்பட்டு; பயன்படுத்தப்பட்ட ஒரு மொழியியல் அலகாகவும் இருந்தது. 19-ஆம் நூற்றாண்டில் பல வணிகச் செய்தி இதழ்களுக்கு ஒரு வசதியான குறிப்பு அலகாகவும் பயன்பாட்டில் இருந்தது.  

## மலேசிய அளவு முறை

- 1 கட்டி = 16 **தயின்** *(tahil)* = 12 *bungkal*
- 100 கட்டி= 1 **பீக்கள்** *(pikul)* = 1600 *tahil*
- 1200 கட்டி (100 × 12 பீக்கள்) = 1 **கோயான்** *koyan*}}
# இந்திய இறையியல் பயிற்சி பெற்ற பெண்கள் சங்கம்


| * 1979 - வனிதா நல்லதம்பி
* 1981 - சரோஜா மோசஸ் சங்கா
* 1983 - அன்னம்மா கே.கே. ஜார்ஜ்
* 1985 - அன்னம்மா கே.கே. ஜார்ஜ்
* 1987 - பத்மாசனி ஜே. காலப்
* 1990 - நவமணி எலியா பீட்டர்
* 1992 - நவமணி எலியா பீட்டர்
* 1997 - ஜெஸ்ஸி நேசகுமார்
* 2002 - எவாஞ்சலின் ஆண்டர்சன் ராஜ்குமார்
* 2006 - நிர்மலா வசந்த குமார்
* 2009 - பிரிசில்லா ரூபன்
* 2014 - சியாமளா சுகுமார்
* 2020 - ஜோதி சுந்தர்
* 2024 - ஜெசிகா ரிச்சர்ட் | } |
| --- | --- |

**இந்திய இறையியல் பயிற்சி பெற்ற பெண்கள் சங்கம்** (*Association of Theologically Trained Women of India*) என்பது 1979 ஆம் ஆண்டு சென்னையில் அமைக்கப்பட்ட இந்திய பெண் இறையியலாளர்களின் சங்கமாகும்.  

இது 500 க்கும் மேற்பட்ட உறுப்பினர்களைக் கொண்ட ஒரு கிறித்தவ அமைப்பாகும்.  

## வரலாறு
1977ஆம் ஆண்டில், சாந்தி சாலமன், செருமன் சேவையாளரான டி. கோபர் ஆகியோர் சென்னையில் இறையியல் பயிற்சி பெற்ற பெண்களுக்கான ஒரு மாநாட்டை மூன்று நோக்கங்களுடன் நடத்தினர்:  

## வெளியீடுகள்

- பெண்ணிய ஹெர்மெனியூட்டிக்ஸ், லால்ரினாவ்மி ரால்டே, எவாஞ்சலின் ஆண்டர்சன் ராஜ்குமார், ஐஎஸ்பிசிகே, புது தில்லி, 2002, .
# இயோத்சனா சந்தா

**இயோத்சனா சந்தா** (*Jyotsna Chanda*, 28 மார்ச் 1904 – 1971) ஓர் இந்திய அரசியல்வாதியாவார். காங்கிரசு கட்சி உறுப்பினரான இவர் அசாமில் இருந்து நாடாளுமன்ற உறுப்பினராகத் தேர்ந்தெடுக்கப்பட்டு பணியாற்றினார். முறையே 1962 முதல் 1967 வரையும் 1967முதல் 1970 வரையும் மூன்றாவது மற்றும் நான்காவது மக்களவையில் நாடாளுமன்ற உறுப்பினராகப் பணியாற்றினார்.  

## தொடக்க வாழ்க்கையும் கல்வியும்
1904 ஆம் ஆண்டு மார்ச் மாதம் 28 ஆம் தேதி அசாமின் சில்சாரில் மறைந்த சிறீ மகேசு சந்திர தத்தாவின் மகளாக இயோத்சனா சந்தா பிறந்தார். சில்சாரில் உள்ள மிசன் பெண்கள் உயர்நிலைப் பள்ளியில் பள்ளிப் படிப்பை முடித்தார். மேலும் கல்கத்தாவின் டையோசிசுட்டன் கல்லூரியில் இளங்கலைப் பட்டம் பெற்றார்.  

## தொழில்
1931–32 ஆம் ஆண்டில் மாவட்ட சிறைச்சாலையின் சிறை பார்வையாளராக நியமிக்கப்பட்டார். அசாமில் முதல் பெண் சிறை பார்வையாளர் என்ற பெருமையைப் பெற்றார். சில்சார் பள்ளி வாரியம், சில்சார் மாவட்ட சமூக நல ஆலோசனை வாரியம், இரயில்வே ஊழியர் சங்கம், தேயிலை ஊழியர் சங்கம் ஆகிய நான்கு அமைப்புகளின் தலைவராகவும் இவர் பணியாற்றினார்.  

1960 ஆம் ஆண்டில், வங்காள மொழி பேசும் மக்கள் சங்கத்தின் முதல் தலைவராக இவர் தேர்ந்தெடுக்கப்பட்டார். சில்சார் நகராட்சி வாரியம், குவகாத்தி பல்கலைக்கழக நீதிமன்றம், அசாம் மாநில பாடப்புத்தகக் குழு, அசாம் மாநில சமூகக் கல்வி ஆலோசனை வாரியம் மற்றும் அசாம் மாநில மகளிர் கல்வி ஆலோசனை வாரியம் போன்ற அமைப்புகளில் உறுப்பினராக இருந்தார்.  

1957 முதல் 1961 வரை அசாமில் சட்டமன்ற உறுப்பினராகத் தேர்ந்தெடுக்கப்பட்டார், ஆனால் 1961 ஆம் ஆண்டு மே மாதம் 9 அன்று சத்தியாக்கிரகிகள் மீது சில்சாரில் காவல்துறையினர் துப்பாக்கிச் சூடு நடத்தியதற்கு எதிர்ப்பு தெரிவித்து தனது பதவியைத் துறந்தார். 1962 மற்றும் 1967 ஆம் ஆண்டுகளில் மக்களவைத் தேர்தல்களில் போட்டியிட்டு வெற்றி பெற்றார்.  

சில்சார் மாவட்டத்தில் உள்ள கிட்டத்தட்ட அனைத்து கல்வி நிறுவனங்கள் மற்றும் சமூக நல அமைப்புகளுடன் தொடர்பு கொண்டிருந்தார். தனது வாழ்நாளில், சில்சார் பி.டி. கல்லூரி நிர்வாகக் குழுவிற்கும் தலைமை தாங்கினார்.  

## தனிப்பட்ட வாழ்க்கை
இயோத்சனா சந்தா 1927 ஆம் ஆண்டில் சிறீ அருண் குமார் சந்தாவை மணந்து கொண்டார். ஆனால் பின்னர் விதவையானார். அதன் பிறகு சமூகப் பணிகளைச் செய்யத் தொடங்கினார்.
# ஷெனிலா கோஜா-மூல்ஜி

**ஷெனிலா கோஜா-மூல்ஜி** (*Shenila Khoja-Moolji*) பாக்கித்தான்-அமெரிக்கக் கல்வியாளர் ஆவார். இவர் முஸ்லிம் சங்கங்களின் *ஹமாத் பின் கலீஃபா அல்-தானி* அறக்கட்டளைத் தலைவராகவும், ஜார்ஜ்டவுன் பல்கலைக்கழகத்தில் இணைப் பேராசிரியராகவும் உள்ளார். இவர சியா இசுலாம் முஸ்லிம் அறிஞர் ஆவார். மேலும், முஸ்லிம்கள், பாலினப் பயில்வுகள் மற்றும் பாக்கித்தான் பற்றிய ஆய்வுகள் குறித்த தனது அறிவாற்றலுக்காக அறியப்படுகிறார். கோஜா-மூல்ஜியின் புத்தகங்கள் பல சர்வதேச கல்விச் சங்கங்களின் விருதுகளை வென்றுள்ளது.  

## இளமை வாழ்க்கையும் கல்வியும்
கோஜா-மூல்ஜி பாக்கித்தானின் ஐதராபாத்தில் வளர்ந்தார். இவர் சிந்தி கோஜா சமூகத்தைச் சேர்ந்தவர். சர்வதேசக் கல்வித் திட்டங்களுக்கான கல்லூரிகளில் இருந்து சர்வதேச இளங்கலை பட்டம் பெற உதவித்தொகை பெற்றார். இவர் பிரௌன் பல்கலைக்கழகம், ஆர்வர்டு பல்கலைக்கழகம் மற்றும் கொலம்பியா பல்கலைக்கழகம் ஆகியவற்றில் படித்தார். 2018 ஆம் ஆண்டில், இவர் போடோயின் கல்லூரியில் பாலினம், பாலியல் மற்றும் பெண்கள் படிப்புத் திட்டத்தில் சேர்ந்தார். 2022 ஆம் ஆண்டில், முஸ்லிம் சங்கங்களின் ஹமாத் பின் கலீஃபா அல்-தானி அறக்கட்டளையின் இணைப் பேராசிரியராக நியமிக்கப்பட்டார்,  

கோஜா-மூல்ஜி முஸ்லிம் பெண் குழந்தை பற்றிய கோட்பாட்டிற்காக அறியப்படுகிறார். இதில் மலாலா யூசப்சையின் சித்தரிப்பு மற்றும் சர்வதேச வளர்ச்சி பிரச்சாரங்களின் அரசியல் ஆகியவற்றை பகுப்பாய்வு செய்யும் பல கட்டுரைகளும் அடங்கும்.  

2019 ஆம் ஆண்டில், ஆசிய ஆய்வுகள் சங்கத்தின் தெற்காசிய அமைப்பிற்கு கோஜா-மூல்ஜி தேர்ந்தெடுக்கப்பட்டார். 2023 ஆம் ஆண்டில், இவர் அமெரிக்க மத அகாதமியில் வட அமெரிக்க மதங்களின் வழிநடத்தல் குழுவில் சேர்ந்தார்.  

## படைப்புகள்
கலிபோர்னியா பல்கலைக்கழக அச்சகத்தால் 2018இல் வெளியிடப்பட்ட இவரது முதல் புத்தகம், தேசியம் முதல் மத உயரடுக்குகள் வரை பல குழுக்களுக்கு - பாலினம், வர்க்கம் மற்றும் மத அடையாளங்களை உருவாக்குவதற்கான போராட்டத்தின் தளமாக பெண் கல்வி எவ்வாறு உள்ளது என்பதை காட்டுகிறது. இந்த புத்தகம் இசுலாமிய மனிதநேயம் திறந்த அணுகல் தொடரில் வெளியிடப்பட்டது. இந்த புத்தகம் ஒப்பீட்டு மற்றும் சர்வதேச கல்வி சங்கத்தின் 2019 ஜாக்கி கிர்க் சிறந்த புத்தக விருதை வென்றது.  

## விருதுகள்
இந்தியானா பல்கலைக்கழகத்தை தளமாகக் கொண்ட முஸ்லிம் தொண்டு முன்முயற்சியின் வளர்ந்து வரும் அறிஞர் விருது , சர்வதேச ஆய்வுகள் சங்கத்தின் பெண்ணிய கோட்பாடு மற்றும் பாலின ஆய்வுகள் பிரிவில் இருந்து சமூக ஈடுபாட்டிற்கான ஆரம்பகால தொழில் விருது மற்றும் கொலம்பியா பல்கலைக்கழகத்தின் ஆசிரியர் கல்லூரியின் ஆரம்பகால தொழில்முறை விருது போன்ற பல விருதுகளைப் பெற்றுள்ளார்.  

கோஜா-மூல்ஜி அல் ஜசீரா மற்றும் தி எக்சுபிரசு திரிப்யூன் ஆகியவற்றில் இஸ்மாயிலி கலாச்சாரம் மற்றும் இஸ்லாமிய கலாச்சாரம் குறித்த எழுத்துக்களை வெளியிட்டுள்ளார்.
# சாரிட்டி ஆடம்ஸ் எர்லி


**சாரிட்டி ஆடம்ஸ் எர்லி** (*Chratie Adams Earley*, டிசம்பர் 5,1918-ஜனவரி 13,2002) ஓர் ஐக்கிய அமெரிக்கத் தரைப்படை அதிகாரி ஆவார். மகளிர் இராணுவத் துணைப் படையில் (பின்னர் மகளிர் இராணுவப் படை என மாற்றப்பட்டது) அதிகாரியாக ஆன முதல் ஆப்பிரிக்க-அமெரிக்கப் பெண்மணியான இவர், இரண்டாம் உலகப் போரின்போது வெளிநாடுகளில் பணியாற்றிய ஆப்பிரிக்க- அமெரிக்கப் பெண்களைக் கொண்ட 6888வது மத்திய அஞ்சல் படைப்பிரிவின் கட்டளை அதிகாரியாக இருந்தார். போர் முடிந்தபோது இராணுவத்தில் மிக உயர்ந்த பதவியில் இருந்த ஆப்பிரிக்க-அமெரிக்கப் பெண்ணாக ஆடம்ஸ் இருந்தார்.  

இவரைக் கௌரவிக்கும் வகையில் நவம்பர் 30, 2018 அன்று வர்ஜீனியாவின் லீ துறைமுகத்தில் (அப்போது அப்படித்தான் அழைக்கப்பட்டது) ஒரு நினைவுச்சின்னம் அர்ப்பணிக்கப்பட்டது. 2023 ஆம் ஆண்டில் ஏர்லி மற்றும் லெப்டினன்ட் ஜெனரல் ஆர்தர் ஜே. கிரெக்கின் நினைவாக இந்தத் தளம் “கிரெக்-ஆடம்ஸ் துறைமுகம்” என மறுபெயரிடப்பட்டது. இது ஆப்பிரிக்க அமெரிக்கர்களின் பெயர்களைக் கொண்ட முதல் அமெரிக்க இராணுவத் தளமாகும்.  

ஐரோப்பாவில் தங்கள் சேவையின் போது 6888 வது மத்திய அஞ்சல் படைப்பிரிவின் அனுபவத்தைக் காட்டும் 2024 ஆம் ஆண்டு வெளியான *தி சிக்ஸ் டிரிபிள் எய்ட்* என்ற திரைப்படத்தில் கெர்ரி வாசிங்டன் ஒரு முக்கியக் கதாபாத்திரமாகச் சித்தரிக்கப்படுகிறார்.  

## தொழில் வாழ்க்கை
ஆடம்ஸ் , அமெரிக்க இராணுவத்தின் மகளிர் இராணுவத் துணைப் படையில் ஜூலை 1942 இல் சேர்ந்தார். அதில் இவர் ஒரு அதிகாரியாக இருந்த முதல் ஆப்பிரிக்க-அமெரிக்கப் பெண்ணாக இருந்தார். அந்த நேரத்தில், அமெரிக்க இராணுவத்தில் ஆபிரிக்க அமெரிக்கர்கள் பிற இனத்தவரிடமிருந்து தனிமைப்படுத்தப்பட்டு வந்தனர். எனவே இவர் சக பெண் ஆப்பிரிக்க-அமெரிக்கப் பெண் படையினருடன் அயோவாவின் *டெஸ் மொயின்* துறைமுகத்திலிருக்கும் இராணுவத் தளத்தில் நிறுத்தப்பட்டார். 1943 ஆம் ஆண்டில், தலைமையகத்தில் பயிற்சி மேற்பார்வையாளராக நியமிக்கப்பட்டார்.  

1944 ஆம் ஆண்டின் தொடக்கத்தில், பெண் இராணுவ வீரர்களின் திறனை மேம்படுத்துவதற்கும் அவர்களுக்குப் பயிற்சியளிக்கும் பயிற்சி மையக் கட்டுப்பாட்டு அதிகாரியாக ஆடம்ஸ் மீண்டும் நியமிக்கப்பட்டார். நில அளவை அதிகாரி (இழந்த சொத்தைக் கண்டறிதல்) மற்றும் நீதிமன்ற அதிகாரி (பெண்களின் சிறு குற்றங்களைக் கையாளுதல்) போன்ற வழக்கமான கூடுதல் கடமைகளையும் இவர் கொண்டிருந்தார்.  

ஜனவரி 1945 இல், ஆப்பிரிக்க-அமெரிக்கப் பெண்களின் முதல் படைப்பிரிவான 6888 வது மத்திய அஞ்சல் அடைவு படைப்பிரிவின் கட்டளை அதிகாரியாக இவர் நியமிக்கப்பட்டார். அவர்கள் முதலில் இங்கிலாந்தின் பர்மிங்காமின் புறநகர்ப் பகுதியான எட்ஜ்பாஸ்டனில் தங்கியிருந்தனர். மூன்று மாதங்களுக்குப் பிறகு அவர்கள் பிரான்சின் ரூயனுக்கும் பின்னர் பாரிஸுக்கும் மாற்றப்பட்டனர்.  

போர் முடிவடைந்தபோது, லெப்டினன்ட் கர்னல் ஆடம்ஸ் இராணுவத்தில் மிக உயர்ந்த தரவரிசை கொண்ட ஆப்பிரிக்க-அமெரிக்கப் பெண்ணானார். போரின் முடிவில், இவரது சாதனைகள் குறித்துக் கேட்டபோது, ஆடம்ஸ் வெறுமனே “நான் எனது வேலையை மட்டுமே செய்ய விரும்பினேன்” எனப் பதிலளித்தார்.  

## சொந்த வாழ்க்கை
1949 ஆம் ஆண்டில், சாரிட்டி ஆடம்ஸ் இளைய ஸ்டான்லி ஏ. எர்லி என்பவரை மணந்தார். இவர்கள் சுவிட்சர்லாந்துக்குக் குடிபெயர்ந்தனர். அதே நேரத்தில் ஸ்டான்லி மருத்துவப் பள்ளியை முடித்தார். பின்னர், இவர்கள் 1952 இல் அமெரிக்காவிற்குத் திரும்பி, டேட்டனில் குடியேறினர், அங்கு ஸ்டான்லி ஒரு மருத்துவராகப் பணியாற்றினார். இவர்களுக்கு மூன்றாம் ஸ்டான்லி மற்றும் ஜூடித் எர்லி என்ற இரண்டு குழந்தைகள் இருந்தனர்.  

ஆடம்ஸ் தனது 83 வயதில் ஜனவரி 13,2002 அன்று டேட்டனில் இறந்தார்.
# விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை



பயனர்களுக்கு புத்துணர்வுப் பயிற்சி தரும் வகையில், பயிற்சிப் பட்டறை ஒன்றை 2025 ஆம் ஆண்டில் நடத்துவதற்கான திட்டப் பக்கம்.  

## நோக்கம்
தமிழ் விக்கிப்பீடியா குறித்து ஏற்கனவே அறிந்தவர்களுக்கு அவர்கள் தொடர்ந்து பங்களிக்கும் வகையில் கூடுதலாக பயிற்சியளித்தல்.  

## அணுகுமுறை
- பங்களித்தல் தொடர்பான புத்துணர்வை பயனர்கள் பெறும்வகையில், ஒருநாள் நேரடிப் பயிற்சி வகுப்பு ஒன்றினை நடத்துதல்.
- மாதாந்திர இணையவழிக் கூட்டம் வழியாக உதவிக் குறிப்புகளை வழங்குதல். தொடர்ச்சியாக 6 கூட்டங்களை நடத்தி, பயிற்சி பெற்றோரை வழிநடத்துதல்.
- பயனர்களின் பங்களிப்பை தமிழ் விக்கிப்பீடியா தளத்தில் நெறிப்படுத்தி அவர்களை ஊக்குவித்தல்.

## இலக்கு
30 பயனர்களை தொடர்பங்களிப்பாளர்களாக மாற்றுதல்  

## நிகழ்விற்கான திட்டம்
- தேதி: *சூலை மாதத்தில் ஒரு சனிக்கிழமை நாளில் நடைபெறும்*.
- ஊர்: சென்னை, தமிழ்நாடு
- நிகழ்விடம்: *முடிவு செய்யப்பட வேண்டும்*.
- நேரம்: காலை 9.30 மணி முதல் மாலை 5.30 மணி வரை
- கற்பவர்கள்: 30 பயனர்கள்
- கற்றுத் தந்து, வழிநடத்துபவர்கள்: 4 பயனர்கள்

## துணைப் பக்கங்கள்
- விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை/திட்டமிடல்
# கோ. உரு. சன்னபசப்பா



**கோண்டேடஅள்ளி உருத்ரப்பா சன்னபசப்பா** (*Go. Ru. Channabasappa*)(பிறப்பு:1930) என்பவர் கோ. உரு. ச. என அறியப்படுகிறார். இவர் கவிஞரும், எழுத்தாளரும், அறிஞரும் கன்னட நாட்டுப்புறவியலாளரும் ஆவார். இவர் வசன சாகித்யம், கன்னட நாட்டுப்புறவியல் பற்றிய படைப்புகளுக்குப் பெயர் பெற்றவர்.  

சன்னபசப்பா 1992 முதல் 1995 வரை கன்னட இலக்கிய மன்றத்தின் தலைவராகப் பணியாற்றினார். 2024ஆம் ஆண்டு 87வது கன்னட இலக்கிய மாநாட்டிற்கு சன்னபசப்பா தலைமை தாங்கினார்.  

## இளமை
பசப்பா 1930-இல் சிக்மகளூரில் உள்ள கோண்டேடஅள்ளியில் உருத்ரப்பா மற்றும் அக்கம்மாவுக்கு மகனாகப் பிறந்தார். மண்டியாவின் நிடகட்டாவில் உள்ள ஒரு பள்ளியில் ஆங்கில ஆசிரியராகத் தனது வாழ்க்கையைத் தொடங்கினார். இவர் அரசுத் துறையில் பல்வேறு பதவிகளில் பணியாற்றினார்.  

## படைப்புகள்
சன்னபசப்பா கன்னட நாட்டுப்புறவியல், வசன சாகித்தியத்தில் 'சக்சிகல்லு', 'ஹொன்னா பிட்டேவு ஹொலகெல்லா', 'கர்நாடக பிரகதிபாதா', 'செலுவாம்பிகே', 'குனாலா', 'பெல்லக்கி இந்து பெதர்யாவோ', 'பாகூர் நாகம்மா கிராமாச்சி', 'மாடகாலு', 'மடகாலு', 'விபூதி', 'கர்நாடக ஜனபத கலேகள்'உள்ளிட்ட பல படைப்புகளை வெளியிட்டுள்ளார்.  

## பாராட்டுகள்
சன்னபசப்பா பல விருதுகளைப் பெற்றுள்ளார்.  

- *நடோஜா விருது*
- தேசிய பசவ சிருது
- கருநாடக அரசின் ராஜ்யோத்சவா விருது
# கஜசாசுதிரம்

**கஜசாசுதிரம்** (*Gajashastra*) என்பது பாலகாப்யரால் கூறப்பட்ட கிமு 6-5 ஆம் நூற்றாண்டுக் காலத்தைச் சேர்ந்த யானைகள் பற்றிய ஓர் இந்தியக் கையேடு ஆகும்.  

## விளக்கம்
அங்க மகாஜனபதத்தில், ரோமபேடா (லோமபாதா) மன்னரின் ஆட்சிக் காலத்தில் யானைகளால் வாழ்விடங்கள் அழிக்கப்பட்டதாக இது குறிப்பிடுகிறது. இன்றைய இராசத்தான், பஞ்சாப், ஆந்திரா, குசராத்து, மத்தியப் பிரதேசம் உள்ளிட்ட இந்தியத் துணைக் கண்டத்தில் யானைகளின் வாழ்விடங்கள் பற்றிய தகவல்களும், யானைகளை எவ்வாறு பிடிப்பது, பயிற்சி அளிப்பது என்பது பற்றிய விவரங்களும் இதில் அடங்கும். மேலும் இந்த புத்தகம் யானை பற்றிய கலைக்களஞ்சியம் ஆகும். விலங்குகள் குறித்த ஆர்வமுள்ள எவருக்கும் ஒரு நல்ல புத்தகம் ஆகும்.  

பலகாப்யா.முனிவரால் எழுதப்பட்ட கஜசாசுதிரம், பாரதிய கலா பிரகாஷன் மூலம் , 2006-இல் தில்லியில் மறு வெளியீடு செய்யப்பட்டது. கஜசாசுதிரம் புத்தகத்தில் அறிமுகமும் அத்தியாயங்களின் சுருக்கமும் ஆங்கிலத்தில் உள்ளது. ஆங்கிலத்தினைத் தொடர்ந்து சமசுகிருத உரை, சமசுகிருத வர்ணனை, விளக்கப்படங்கள் காணப்படுகின்றன. அசல் கையெழுத்துப் பிரதியுடன் ஆங்கில மொழிபெயர்ப்பு அத்தியாயங்களுடன் புத்தகம் ஏற்கனவே வெளியிடப்பட்டுள்ளது. ஆனால் இன்னும் அதிகமாகப் பிரபலமாக இல்லை. இந்த ஆய்வு அறிவியல் சமூகத்திற்கு உதவும்.
# கோபிந்தோபாக் அரிசி



**கோபிந்தோபோக்** (*Gobindobhog*) என்பது இந்தியாவில் மேற்கு வங்காளத்தில் பெரும்பாலும் பயிரிடப்படும் ஒரு அரிசி. இது ஓர் குறுகிய, வெள்ளை நிற, நறுமணமுள்ள, ஒட்டும் தானியம் ஆகும். இந்த அரிசி, இனிப்புடன் வெண்ணெய் சுவை கொண்டது. கொல்கத்தாவின் சேட்டுகளின் குடும்ப தெய்வமான கோவிந்தஜிக்கு பிரசாதம் தயாரிப்பதில் முக்கிய மூலப்பொருளாகப் பயன்படுத்தப்படுவதால் இது இதன் பெயரைப் பெற்றது.  

கோபிந்தோபாக் பாரம்பரியமாக வர்தாமன், ஹூக்ளி, நதியா, பிர்பூம் மாவட்டங்களில் பயிரிடப்படுகிறது. தற்பொழுது, இது பாங்குரா, புருலியா மாவட்டங்களிலும் பயிரிடப்படுகிறது.  

இது மற்ற மாநிலங்களிலும் வளர்க்கப்படுகிறது. உதாரணத்திற்கு:  

- பீகாரில் இது கைமூர், நௌகாச்சியா மற்றும் பிற நெல் விளையும் பகுதிகளில் பயிரிடப்படுகிறது.
- சத்தீசுகரின் வடக்கு மாவட்டங்களில் சர்குஜா மாவட்டத்தில் பயிரிடப்படுகிறது. மேலும் இது விஷ்ணு போக் அல்லது கோவிந்த் போக் என்று அழைக்கப்படுகிறது. இது இந்தியாவின் குடியரசுத் தலைவர் இராசேந்திர பிரசாத்தின் விருப்பமான அரிசியாக அறியப்படுகிறது. சர்குஜா மன்னர் இதை அம்பிகாபூரிலிருந்து தில்லியின் குடியரசுத் தலைவர் மாளிகைக்குத் தவறாமல் அனுப்புவார்.

## புவிசார் குறியீடு
ஆகத்து 2017-இல், கோபினோபாக் அரிசிக்கு இந்திய அரசு மேற்கு வங்கத்தின் புவிசார் குறியீடு வழங்கியது.  

இதற்கெனவே வடிவமைக்கப்பட்ட பல பாரம்பரிய வங்காளச் சமையல் குறிப்புகள் இதில் உள்ளன.
# அர்வந்து கவுர்


**அர்வந்து கவுர்** (*Harwant Kaur*, பிறப்பு: 5 சூலை 1980) இந்தியாவைச் சேர்ந்த வட்டு எறிதல் மற்றும் குண்டு எறிதல் விளையாட்டு வீராங்கனை ஆவார். 2002 ஆம் ஆண்டு நடைபெற்ற ஆசிய வெற்றியாளர் போட்டியில் அர்வந்து கவுர் வெள்ளிப் பதக்கம் வென்றார். 2003 ஆம் ஆண்டு நடைபெற்ற ஆசிய வெற்றியாளர் போட்டியில் நான்காவது இடத்தையும் 2006 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் ஏழாவது இடத்தையும் பிடித்தார். கூடுதலாக, இவர் 2004 ஆம் ஆண்டு நடைபெற்ற ஒலிம்பிக் போட்டிகளில் பங்கேற்றார். இப்போட்டியில் தகுதிச் சுற்றுகளில் பங்கேற்று 13 ஆவது இடத்தைப் பிடித்தார். இவரது தனிப்பட்ட பயிற்சியாளர் பர்வீர் சிங் ஆவார். 2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் வட்டு எறிதல் போட்டியில் வெள்ளிப் பதக்கம் வென்றார்.  

அர்வந்து கவுரின் தனிப்பட்ட சிறந்த எறிதல் 63.05 மீட்டர் ஆகும். இச்சாதனையை 2004 ஆம் ஆண்டு ஆகத்து மாதத்தில் உக்ரைன் நாட்டின் கீவ் நகரத்தில் நிகழ்த்தினார். 2008 ஆம் ஆண்டு பீகிங் நகரத்தில் நடைபெற்ற ஒலிம்பிக் போட்டியில் அர்வந்து கவுர் போட்டியிட்டார். ஆனால் இறுதிப் போட்டிக்கு முன்னேறவில்லை. தகுதிச் சுற்றில் 56.42 மீட்டர் எறிதலுடன் 17 ஆவது இடத்தைப் பிடித்தார்.
# கோலாலம்பூர் நீதிமன்ற வளாகம்


**கோலாலம்பூர் நீதிமன்ற வளாகம்** (மலாய்:*Kompleks Mahkamah Kuala Lumpur*; ஆங்கிலம்:*Kuala Lumpur Courts Complex*; சீனம்: 吉隆坡法院大楼) என்பது மலேசியா, கோலாலம்பூர் மாநகர மையத்தில் அமைந்துள்ள மலேசிய நீதித்துறை வளாகம் ஆகும். இந்த வளாகம் பல்வேறு நிலையிலான மலேசிய நீதிமன்றங்களைக் கொண்டுள்ளது.  

இந்த வளாகம் கோலாலம்பூர், சிகாம்புட்டில் உள்ள டூத்தா சாலையில் *(Duta Road)* அமைந்துள்ளது. முன்பு இந்த வளாகம், மெர்டேக்கா சதுக்கத்திற்கு முன்னால் உள்ள குடியேற்றவியக் கட்டடங்களில் இருந்தது. தற்போது முந்தைய இடத்திலிருந்து சுமார் 4 கிலோமீட்டர் (2.5 மைல்) தொலைவிற்கு இடப்பெயர்வு செய்யப்பட்டு உள்ளது.  

இந்தக் கட்டடம் மார்ச் 1, 2004 அன்று ரிங்கிட் RM290 மில்லியன் செலவில் கட்டப்பட்டு; ஏப்ரல் 18, 2007 அன்று பொதுப் பயன்பாட்டிற்காகத் திறக்கப்பட்டது; மற்றும் மே 3, 2007 அன்று முழுமையாகச் செயல்பாட்டுக்கு வந்தது.  

## பொது

கோலாலம்பூர் நீதிமன்ற வளாகத்தில் உயர் நீதிமன்றம் (*High Court*), மாஜிஸ்திரேட் குற்றவியல் நீதிமன்றம் (*Magistrates' Court*); குற்றவியல் அமர்வு நீதிமன்றம் (*Sessions Court*) போன்ற நீதிமன்றங்கள் உள்ளன. இவற்றைத் தவிர, போக்குவரத்து குற்றங்கள் தொடர்பான வழக்குகளைக் கையாள இரவுநேர நீதிமன்றங்களும் செயல்படுகின்றன.  

அதிக எண்ணிக்கையிலான நீதிமன்ற வழக்குகளை ஒரே நேரத்தில் நடத்தவும், கோலாலம்பூர் மாநகரத்தில் உள்ள நீதித்துறை கிளைகளை, ஒரே கட்டடத்தில் மையப்படுத்தவும் திட்டமிடப்பட்டு கோலாலம்பூர் நீதிமன்ற வளாகம் கட்டப்பட்டது.  

## அமைவு

இந்த வளாகத்தில் தரை மட்டத்தில் இருந்து ஆறு மாடித் தளங்கள் உள்ளன. ஒவ்வொரு தளத்திலும் எண்கள் கொண்ட நீதிமன்ற அறைகள் உள்ளன. கட்டிடத்தின் இருபுறமும் நீதிமன்ற அறைகள் அமையப் பெற்றுள்ளன.  

உயர் நீதிமன்றங்களுக்கு 30 நீதிமன்ற அறைகளும்; அமர்வு நீதிமன்றங்களுக்கு 21 நீதிமன்ற அறைகளும்; மாஜிஸ்திரேட் நீதிமன்றங்களுக்கு 26 நீதிமன்ற அறைகளும் இந்த வளாகத்தில் உள்ளன. இந்த வளாகம் அமைக்கப்பட்ட போது உலகின் இரண்டாவது பெரிய நீதிமன்ற வளாகம் என்று கூறப்படுகிறது. இருப்பினும் இதற்கு முன்னர் உலகின் மிகப்பெரிய நீதிமன்ற வளாகம் என்று அறியப்படுகிறது.  

### வாகன நிறுத்துமிடங்கள்

கோலாலம்பூர் நீதிமன்ற வளாகத்தில் பொதுமக்களுக்காக 500 வாகன நிறுத்துமிடங்கள், நீதிமன்ற ஊழியர்களுக்காக 300 வாகன நிறுத்துமிடங்கள்; மற்றும் நீதிபதிகளுக்கு என 200 வாகன நிறுத்துமிடங்கள் உள்ளன. பொதுமக்களுக்காக ஒதுக்கப்பட்ட 500 வாகன நிறுத்துமிடங்களில் வழக்கறிஞர்களும் பகிர்ந்து கொள்வதால் பொதுமக்களுக்கு பெரும் சிரமம் ஏற்படுவதாகப் புகார்களும் உள்ளன.  

இந்தப் பிரச்சினையைத் தீர்ப்பதில், ஏராளமான நடவடிக்கைகள் எடுக்கப்பட்டுள்ளன. வழக்கறிஞர்கள் தங்கள் வாகனங்களை நிறுத்துவதற்கு தனிப்பட்ட வாகன நிறுத்தும் இடம் ஏற்பாடு செய்யப்பட்டுள்ளது. அத்துடன் அனைத்து அமர்வு நீதிமன்ற விசாரணைகள் அல்லது மாஜிஸ்திரேட் நீதிமன்ற விசாரணைகள்; பிற்பகல் 2.00 மணிக்கு மேல் நடத்த திட்டமிடப்பட்டுள்ளது; மேலும் புதிய நீதிமன்ற வளாகத்திற்கான பேருந்து சேவையும் தொடங்கப்பட்டுள்ளது. .  

## போக்குவரத்து

இந்த வளாகத்தை மலாயா தொடருந்து சேவையின் சிகாம்புட் கொமுட்டர் நிலையம் வழியாக அணுகலாம்.  

ரேபிட் கேஎல் பேருந்து, இந்த நீதிமன்ற வளாகத்தை காஜாங் வழித்தடத்தின் செமாந்தான் எம்ஆர்டி நிலையத்துடன் இணைக்கிறது.
# சி. ஆர். இராஜகோபாலன்


சி.ஆர்.ராஜகோபாலன் (1957 - 31 ஜனவரி 2022) ஒரு இந்தியாவின் கேரளாவைச் சேர்ந்த எழுத்தாளர், ஆசிரியர் மற்றும் சூழலியல் ஆய்வாளர். நாட்டுப்புற மற்றும் பழங்குடியினரின் பண்பாட்டைப் பாதுகாக்கும் பணியில் ஈடுபட்டவர். நாட்டுப்புற ஆய்வு மற்றும் பாரம்பரியம் குறித்து பல நூல்களை எழுதியுள்ளார். கேரள நாட்டுப்புறவியல் நிறுவனம் மற்றும் கேரள நாடக அகாதெமியின் விருதுகளைப் பெற்றுள்ளார்.  

## வாழ்க்கைச் சுருக்கம்
ராஜகோபாலன் கேரளாவி்ன் திருச்சூர் மாவட்டத்தின் பெரும்புலிசேரி என்னும் ஊரில் ராம பணிக்கர் மற்றும் நாராயணி அம்மாள் ஆகியோரின் மகனாகப் பிறந்தார். இந்திய கலாச்சார நிறுவனத்தின் தகுதித்தொகையைப் பெற்று நாட்டுப்புற நாடகத்தின் இன இசை மற்றும் தேசிய அழகியல் என்னும் பல்கலைக் கழக மானியக் குழுவின் முதன்மை ஆய்வுத் திட்டப்பணியை மேற்கொண்டார்.  

பல நாட்டார் வழக்காற்றியல் நூல்களை எழுதியதோடு பல நாட்டுப்புற இசைத்தொகுப்புகளையும் ஆவணப்படங்களையும் இயக்கியுள்ளார். கிரீஸ், சீனா, போலந்து, இத்தாலி, இங்கிலாந்து, சுவிட்சர்லாந்து, ரோம், ஜெனீவா மற்றும் ஆக்ஸ்போர்டு ஆகிய நாடுகளில் நடைபெற்ற கருத்தரங்கங்களில் கட்டுரைகள் வழங்கியுள்ளார். நாட்டார் ஆய்வுகள், கிரிசி கீதா ஆகிய நூற்களின் தொகுப்பு நூலின் ஆசிரியராக இருந்துள்ளார். ஜப்பானிய விவசாயியும் தத்துவஞானியுமான மசனோபு ஃபுகுவோகாவின் ஒன் ஸ்ட்ரா ரெவல்யூஷன் என்ற புத்தகத்தின் மலையாள மொழிபெயர்ப்பை வெளியிடுவதில் அவரது ஆதரவு முக்கியப் பங்கு வகித்தது. இவர் கொரோனா நோய்த்தொற்றால் பாதிக்கப்பட்டு 31 ஜனவரி 2022 அன்று தனது 64ஆம் வயதில் மரணமடைந்தார்  
## எழுதிய மற்றும் தொகுத்த நூல்கள்
டி.சி. புக்ஸின் *நாட்டரிவுகள்* தொடரில் உள்ள 20 புத்தகங்களில், *காட்டறிவுகள்* (வன அறிவு புத்தகம்), *நாட்டு பக்ஷணம்* (உள்ளூர் உணவுகள் பற்றிய புத்தகம்) *நாட்டு வைத்தியம்* (பாரம்பரிய மருத்துவ நூல்), *நாட்டு சங்கீதம்* (பாரம்பரிய இசை பற்றிய புத்தகம்), *சஸ்யங்களுடே தாவர இனங்கள்* (உள்ளூர் தாவரங்கள் பற்றிய தகவல்), *நாட்டார் தாவரங்கள் பற்றிய தகவல்* ஆகிய நூல்களைத் தொகுத்துள்ளார். *கிருஷ் நாட்டறிவுகள்* (பாரம்பரிய விவசாய அறிவு நூல்), *நாடோடி கைவேலை* (நாட்டுப்புற கைவேலை நூல்), *பூக்களும் பறவைகளும்* (பூக்கள் மற்றும் பறவைகள் பற்றிய புத்தகம்), *ஜந்துகளும் நாட்டரிவுகளும்* (உள்ளூர் விலங்குகள் பற்றிய புத்தகம்), *நீரறிவுகள்* (நீர் பற்றிய அறிவு நூல்) மற்றும் ''புழையுதே நதியின் பெயர் பற்றிய புத்தகம்,  
*கோடை மழை*, *கேரளத்தின் பழங்குடி அறிவை அறுவடை செய்தல்*, *பில்லர்தாளம்*, *நாட்டறிவிந்தே நினைவு*, *உப்பும் சோறும் நாட்டு சரித்திரம்*, *பிறவி* மற்றும் *வயல்காலங்கள்* ஆகிய நூல்களையும் தொகுத்துள்ளார்.  
## விருதுகள்
- கேரள நாட்டுப்புறவியல் நிறுவன விருது 2002
# கிரண் யுனியல்



**கிரண் யுனியல்** (*Kiran Uniyal*) ஓர் இந்திய தற்காப்புக் கலைஞரும், கல்வியாளரும் எழுத்தாளரும் ஆவார்.  

## இளமை
யுனியல் முதலில் பதின்ம வயதில் இருந்தபோது டேக்வாண்டோவில் ஈடுபட்டார். பின்னர் வயது வந்தபோது மீண்டும் அதைக் கற்றுக்கொண்டார்.  

## தொழில்
யுனியல் முழங்கை அடிகள் மற்றும் உதைகளுக்கு 34 தற்காப்புக் கலை வேகச் சாதனைகளைப் படைத்த முதல் இந்தியப் பெண்மணி ஆவார். ஒரு மணி நேரத்தில் 28,234 முறை முழு தொடு குத்து அடித்த பெண் சாதனையாளராகவும் யுனியல் உள்ளார்.  

கின்னஸ் உலக சாதனையின்படி, ஏப்ரல் 9, 2022 அன்று, இவர் ஒரு நிமிடத்தில் 1 கிலோ கிராம் எடையுடன் 590 முழுத் தொடர்பு குத்து தாக்குதலைச் செய்தார். மேலும் ஏப்ரல் 23, 2022 அன்று இவர் மூன்று நிமிடங்களில் 579 முழு தொடர்பு முழங்கைக் குத்தினை (ஒற்றை முழங்கை) செய்தார். முன்னதாக, பெண்கள் பிரிவில் யுனியல் 120 முறை முழு தொடு முழங்கால் அடிகளை அடித்து சாதனை படைத்துள்ளார். மூன்று நிமிடங்களில் (ஒரு காலில்) 263 முறை முழு தொடு முழங்கால் அடிகளை அடித்து சாதனை படைத்துள்ளார். மூன்று நிமிடங்களில் ஒரு கையில் முழு-தொடு முழங்கை 466 அடிகளை அடித்ததற்காகக் கின்னஸ் உலக சாதனையைப் படைத்துள்ளார்.  

2017ஆம் ஆண்டு இந்திய இராணுவ தினத்தன்று, 3,704 இரத்த அலகுகள் சேகரிக்கப்பட்ட இரத்த தான முகாமை யுனியால் ஏற்பாடு செய்யப்பட்டது.  

தியாகிகளின் குடும்பங்கள் குறித்த விழிப்புணர்வை அதிகரிக்க, யுனியால் *உங்கள் தியாகிகளின் குடும்பங்களை அறிந்து கொள்ளுங்கள் என்ற* பிரச்சாரம் தொடங்கப்பட்டது. யுனியால் *"Empowering Divyangjan: A Compendium of Benefits and Facilities for the Differentially Abled Children of the Armed Forces"* என்ற புத்தகத்தின் இணை ஆசிரியராவார்.  

## குடும்ப வாழ்க்கை
யுனியால், சுனில் என்பவரை மணந்தார். இந்த இணையருக்கு இரண்டு குழந்தைகள் உள்ளனர்.
# அமினோஃபைட்டு



**அமினோஃபைட்டு** (*Aminoffite*) என்பது சிலிக்கேட்டு வகுப்பைச் சேர்ந்த ஒரு கனிமமாகும். இது முதன்முதலில் 1937 ஆம் ஆண்டில் கண்டுபிடிக்கப்பட்டு விவரிக்கப்பட்டது. சுவீடன் நாட்டின் இலாங்பன் பகுதியிலுள்ள இயற்கை வரலாற்று அருங்காட்சியகத்தில் பணியாற்றிய கனிமவியலில் நிபுணரும் கலைஞருமான கிரிகோரி அமினோஃப் (1883–1947) என்பவரைக் கௌரவிக்கும் வகையில் கனிமத்திற்கு அமினோஃபைட்டு என பெயர் சூட்டப்பட்டது.  
## பண்புகள்
அமினோஃபைட்டு என்பது Ca<sub>2</sub>(Be,Al)(Si<sub>2</sub>O<sub>7</sub>)(H<sub>2</sub>O,OH) என்ற மூலக்கூற்று வாய்ப்பாட்டால் விவரிக்கப்படும் சிலிக்கேட்டு ஆகும். இது நாற்கோணவமைப்புப் படிகமாக படிகமாகிறது. மோவின் கடினத்தன்மை அளவுகோலில் இதன் கடினத்தன்மை அளவு 5.5 முதல் 6 வரை உள்ளது. நிக்கல்–இசுட்ரன்சு வகைப்பாட்டின் படி, அமினோஃபைட்டு "09.BH போரோசிலிக்கேட்டு வகையில் சேர்க்கப்படுகிறது. Si<sub>3</sub>O<sub>10</sub>, Si<sub>4</sub>O<sub>11</sub> போன்ற எதிர்மின் அயனிகள் இச்சோரோசிலிகேட்டில் காணப்படும். நேர்மின் அயனிகள் நான்முகி ஒருங்கிணைப்பில் உள்ளன. அதிக ஒருங்கிணைப்பில் உள்ள நேர்மின் அயனிகள் கினோயிட்டு, அகடோரைட்டு மற்றும் பென்கூபெரைட்டு ஆகிய கனிமங்களுடன் சேர்ந்துள்ளது.  

## தோற்றமும் படிவுகளும்
பாரிய காந்தம் மற்றும் இலிமோனைட்டில் உள்ள விளிம்புகள் மற்றும் குழிகளில் அமினோஃபைட்டுகள் நன்கு உருவான படிகங்களாகக் காணப்படுகின்றன. பொதுவாக காந்தம், கோதைட்டு, புளோரைட்டு, கால்சைட்டு மற்றும் பாரைட்டு போன்ற பிற கனிமங்களுடன் தொடர்பு கொண்ட கனிமமாகக் காணப்படுகிறது. இது 1937 ஆம் ஆண்டு சுவீடனின் வார்ம்லாந்தின் பிலிப்சுடாட்டு, லாங்பானில் கண்டுபிடிக்கப்பட்டது. உருசியாவின் துவாவின் துக்டு மற்றும் ஆத்திரேலியாவின் நியூ சவுத் வேல்சின் தரோங்காவில் உள்ள காரப் பாறைப் பகுதிகளிலும் இது கண்டறியப்பட்டுள்ளது.
# திருவாஞ்சேரி காவு


**திருவாஞ்சேரி காவு** (*Thiruvancheri Kavu*) என்பது தென்னிந்திய மாநிலமான கேரளத்தின், கண்ணூர் மாவட்டம், கூத்துப்பறம்பு அருகே உள்ளது . இது *சாக்தேய சடங்குகள்* செய்யப்படும் பண்டைய வழிபாட்டுத் தலமாகும். இந்தக் கோயில் சக்த, சைவ மரபுகளின் ஒருங்கிணைப்புக்குக் குறிப்பிடத்தக்கது. இது காசூமீர சைவ மதத்துடன் தொடர்புடைய கேரளாவில் உள்ள 13 சக்தேய கோயில்களில் ஒன்றாகும்.  

அழிக்கப்பட்ட எச்சங்களைக் கண்டறிந்த பிறகு, கோட்டயம் இராச்சியம் 200 ஆண்டுகளுக்கு முன்பு கோயிலை மீண்டும் கட்டியது. இந்தத் தெய்வம் கோட்டயம் இராச்சியத்தின் பழசி இராசாவின் குடும்ப தெய்வமாகும்.  

## கோவில் கட்டிடக்கலையும் தெய்வங்களும்
திருவஞ்சேரி காவு, ருருஜித் விதானம் எனப்படும் பாரம்பரியக் கேரளக் கோயில் கட்டிடக்கலையின் படி வடிவமைக்கப்பட்டுள்ளது. இரண்டு சன்னதிகளைக் கொண்டுள்ள இக்கோவில் வளாகத்தில் பத்திரகாளி, சப்த கன்னியர், பிள்ளையார், வீரபத்திரர் ஆகிய தெய்வங்களின் சன்னதி சிவன் சன்னதியை நோக்கியவாறு அமைந்துள்ளது. கால பைரவர் என்று போற்றப்படும் சேத்ரபாலகருக்கு தனிச் சன்னதி உள்ளது.  

## புனித தோப்பு அல்லது காவு
# முகிற்காட்சி ஒளிப்படவியல்


**முகிற்காட்சி ஒளிப்படவியல்** அல்லது **மேகக்காட்சி ஒளிப்படம்** *(Cloudscape photography)* எடுத்தல் என்பது, மேகங்கள் அல்லது வானத்தின் புகைப்படம் எடுத்தல் ஆகும். ஆரம்பகால மேகக்காட்சி புகைப்படக் கலைஞரான பெல்ஜிய ஒளிப்படக் கலைஞர் லியோனார்ட் மிசோன் (1870-1943), கனமான வானம் மற்றும் இருண்ட மேகங்களின் கருப்பு மற்றும் வெள்ளை புகைப்படங்களுக்காகப் பிரபலமானார்.  

இயற்கையில் பெரும்பாலும் ஞாயிறு தோற்றங்கள், ஞாயிறு மறைவுகள் மற்றும் ஞாயிறு கதிர்கள் போன்றவை முகிற்களின் ஊடாக துளைத்து, வியப்பூட்டும் காட்சிகளை உருவாக்கி, நம்பமுடியாத வாய்ப்புகளை நமக்கு வழங்குகிறது. ஒரு இயற்கை ஒளிப்படக் கலைஞர், ஓரளவு மேகமூட்டமான மற்றும் புயல் நிறைந்த நாட்களுக்காக காத்திருந்தால், முகிற் ஒளிப்படங்களை மிகவும் துடிப்பானதாகத் கைப்பற்ற முடியும். மேகங்கள் இல்லாமல், ஞாயிறு தோற்றங்கள் மற்றும் ஞாயிறு மறைவுகள் பெரும்பாலும் சலிப்பை ஏற்படுத்துகின்றன, இதனால் வான்வெளியின் முன்புற கூறுகளில் கவனம் செலுத்த வேண்டிய கட்டாயம் ஏற்படுகிறது. இதற்கு நேர்மாறாக, வண்ணமயமான ஞாயிறு கதிர்களால் அடியில் இருந்து ஒளிரும் வீங்கிய மேகங்களுடன் கூடிய ஞாயிறு தோற்றம் அல்லது ஞாயிறு மறைவை காண நேர்ந்தால், ஒளிப்படங்களில் உள்ள மேகங்கள் உட்பட ஒரு உமிழும் காட்சியை உருவாக்கி, காட்சியை மிகவும் வண்ணமயமாகவும் உயிரோட்டமாகவும் காட்டும். உண்மையில், மேகங்கள் மிகவும் அழகாக இருக்கலாம், அவை புகைப்படங்களின் கலவையில் முக்கிய அங்கமாக மாறக்கூடும்.
# கமலா சக்ரவர்த்தி

**கமலா சக்ரவர்த்தி** (*Kamala Chakravarty*) (பிறப்பு **சரஸ்வதி கமலா சாஸ்திரி**, 1928) ஓர் இந்தியப் பாரம்பரிய இசைக்கலைஞரும் மற்றும் முன்னாள் நடனக் கலைஞரும் ஆவார். இவர் சித்தார் கலைஞர் ரவி சங்கருடன் இணைந்து பணியாற்றியதற்காக அறியப்படுகிறார். 1967 முதல் 1970 களின் பிற்பகுதி வரை, மான்டேரி சர்வதேச பாப் விழா (1967), வயலின் கலைஞர் எகுடி மெனுகினின் மனித உரிமைகள் தின இசை (1967) வங்காளதேசத்திற்கான கச்சேரி (1971) மற்றும் இந்தியாவின் இசை விழா (1974) உள்ளிட்ட பல நிகழ்ச்சிகளில் இவர் இணைந்து பாடியுள்ளார். 1967 முதல் 1981 வரை சங்கருடன் அவரது "இரண்டாவது மனைவியாக" சேர்ந்து வசித்து வந்தார். அதே நேரத்தில் ரவிசங்கருக்கு இசைக்கலைஞரும் ஆசிரியருமான அன்னபூர்ணா தேவியுடன் முதல் திருமணம் நடந்திருந்தது.  

## இளமை வாழ்க்கை
தனது பதின்ம வயதிலேயே, கமலா உதய் சங்கரின் நடன நிறுவனத்தில் பயிற்சி பெற்று நடித்தார். இவர் புகழ்பெற்ற இந்துத்தானி இசை பாடகியான லட்சுமி சங்கரின் தங்கை ஆவார். 1945 இல் திரைப்பட இயக்குனர் அமியா சக்ரவர்த்தியை மணந்தார்.  

கமலா, 1928 ஆம் ஆண்டில் தென்னிந்தியாவின் சென்னையில் பிறந்தார். இவரது தந்தை ஆர். வி. சாஸ்திரி, மகாத்மா காந்தியின் ஹரிஜன் என்ற இதழின் ஆசிரியர் ஆவார். பல்வேறு பாரம்பரிய நடன மரபுகளில் சங்கரன் நம்பூதிரி (கதகளி ) கந்தப்பன் பிள்ளை (பரதநாட்டியம்) மற்றும் அமோபி சின்ஹா (மணிப்புரி) ஆகியோரிடம் பயின்றார்.  

1941 ஆம் ஆண்டில் அல்மோராவில், உதய் சங்கரின் சகோதரர் ராஜேந்திரனுக்கு அப்போது பதினைந்து வயதாக இருந்த லட்சுமியின் திருமணத்தில் சக்ரவர்த்தி கலந்து கொண்டார். அங்கு இவர் சங்கர் சகோதரர்களில் இளையவரான எதிர்கால சித்தார் நிபுணர் ரவி சங்கரை சந்தித்தார். கமலா இந்த நேரத்தில் சரஸ்வதி சாஸ்திரி என்று அழைக்கப்பட்டதாகவும், பின்னர் தான் தனது முதல் பெயராக கமலாவைப் பயன்படுத்தத் தொடங்கியதாகவும் தனது இரண்டாவது சுயசரிதையான *இராக மாலா* (1997) இல் நினைவு கூர்ந்தார்.  

### மும்பை வாழ்க்கை
இரண்டாம் உலகப் போரின் பொருளாதார விளைவுகள் 1944 ஆம் ஆண்டில் உதய்சங்கரின் அகாதமியை மூட கட்டாயப்படுத்தியது. அதன் பிறகு கமலா கொல்கத்தாவுக்குச் சென்றார். பின்னர், மும்பைக்கு அருகிலுள்ள மலாடுவிலுள்ள தனது சகோதரி மற்றும் மைத்துனருடன் சேர்ந்தார். There, Rajendra worked as a scriptwriter, அங்கு, இராஜேந்திரன் ஒரு திரைக்கதை எழுத்தாளராக பணியாற்றி வந்தார். இந்த நேரத்தில் ரவி சங்கர் தன்னை ஒரு இசைக்கலைஞராகவும் இசையமைப்பாளராகவும் நிலைநிறுத்த முயன்று கொண்டிருந்தார். 2012 ஆம் ஆண்டில், தி டைம்ஸ் ஆஃப் இந்தியா ரவிசங்கர், அவரது மனைவி அன்னபூர்ணா தேவி மற்றும் சாஸ்திரி சகோதரிகள் ஆகியோரை “இசை மற்றும் நடனத்தில் ஆர்வத்துடன் இருக்கும் சமகாலத்தவர்கள்” என்று எழுதியது.  

## திருமணம்
இந்த காலகட்டத்தில் ரவி சங்கருக்கும் கமலாவிற்கும் இடையே ஒரு தொடர்பு ஏற்பட்டது. இதனால் இவரது குடும்பத்தினர் இவருக்கும் மும்பை திரைப்பட இயக்குனர் அமியா சக்ரவர்த்திக்கும் இடையில் அவசரமாக திருமணத்தை ஏற்பாடு செய்தனர். 1945 செப்டம்பரில் நடந்த திருமணத்திற்குப் பிறகு, கமலாவின் தொழில்முறை லட்சியங்கள் ஓரங்கட்டப்பட்டன. அதே நேரத்தில் ரவி சங்கர் அந்தேரியில் குடிபெயர்ந்தார்.  

1957 இல் அமியா சக்ரவர்த்தி இறந்ததைத் தொடர்ந்து, சங்கர் மற்றும் கமலா தங்கள் உறவை புதுப்பித்தனர். 1963 முதல் அவரது கின்னாரா இசைப் பள்ளி நடத்த கமலா உதவினா. 1967 இல் சங்கர் அன்னபூர்ணா தேவியை விட்டு பிரிந்த பிறகு, இவர்கள் 1981 வரை அமெரிக்காவில் ஒன்றாக வாழ்ந்தனர்.  

அன்னபூர்ணா இறுதியாக 1982 இல் சங்கருக்கு விவாகரத்து வழங்கிய நேரத்தில், சங்கரும் கமலாவும் பிரிந்தனர்.
# சிவா லீலாம்ருத்

**சிவா லீலாம்ருத்** (*Shivlilamrut*) என்பது மராத்தி கவிஞர்-துறவி சிறீதர் சுவாமி நசரேக்கரால் இயற்றப்பட்ட ஒரு பக்தி கவிதை.  

இது கி.பி 1718இல் இயற்றப்பட்டது (இந்து நாட்காட்டி 1640). சிறீதர் சுவாமிகள் காசி விசுவநாதர் கோவிலுக்கு அருகாமையில் உள்ள பாரமதியில் உள்ள பிரம்ம கமண்டலு நதிக்கரையில் இதை எழுதினார். இதன் நேரடி அர்த்தம் "சிவனின் விளையாட்டின் அமிர்தம்" என்பதாகும்.  

இது 14 அத்தியாயங்களையும் 2453 ஈரடிகளையும் (மராத்தியில் *ஓவிசு*) கொண்டுள்ளது. பெரும்பாலும், இது கந்த புராணத்திலிருந்து பிரம்மோத்தர காண்டத்தை அடிப்படையாகக் கொண்டது. ஆனால் இதன் சில பகுதிகள் லிங்க புராணம் மற்றும் சிவ புராணத்திலிருந்து வந்தவை. இதற்கு 15ஆவது அத்தியாயமும் உள்ளது. ஆனால் இது சிறீதர் சுவாமியால் இயற்றப்படவில்லை என்றும் பின்னர் சேர்க்கப்பட்டது என்றும் பலர் கருதுகின்றனர்.  

11ஆவது அத்தியாயம் (அத்யாய) 'ருத்ர அத்யா' என்று அழைக்கப்படுகிறது. சிறீதர் சுவாமியின் கூற்றுப்படி மிக முக்கியமானதாக இது கருதப்படுகிறது.  

சிவா லீலாம்ருதம், சிவனை வழிபடுபவர்கள் கழுத்தணிகளாக அணியக்கூடிய உருத்திராட்சம் குறித்துப் பேசுகிறது.
# ஜிங்கர் சங்கர்


**ஜிங்கர் சங்கர்** (*Gingger Shankar*) ஓர் அமெரிக்கப் பாடரும், இசையமைப்பாளரும், பல இசைக்கருவிகளை இயக்கும் கலைஞரும் ஆவார். 2011 ஆம் ஆண்டு வெளிவந்த பிரெஞ்சு-ஈரானிய-அமெரிக்க நாடகத் திரைப்படமான *சர்க்கம்ஸ்டன்ஸ்* உட்பட பல படங்களுக்கு இசையமைத்துள்ளார்.  

## இளமை வாழ்க்கை
கலிபோர்னியாவின் இலாஸ் ஏஞ்சலஸில் பிறந்த ஜிங்கர், இந்தியாவில் வளர்ந்தார். இவர் வயலின் கலைஞர் எல். சுப்பிரமணியத்தின் மூத்த மகள் ஆவார். இவரது தாயார் விஜி சுப்பிரமணியம், இவரது பாட்டி லட்சுமி சங்கரைப் போலவே ஒரு பாரம்பரிய பாடகர் ஆவார். புகழ்பெற்ற சித்தார் கலைஞர் ரவி சங்கரின் மைத்துனியாவார். குழந்தையாக இருந்தபோது, பாடவும், நடனமாடவும், வயலின், பியானோ வாசிக்கவும் கற்றுக் கொண்டார். மேலும் தமிழ்நாட்டின் சென்னையில் உள்ள கலாசேத்திரா படைப்புக் கலைப் பள்ளியில் பயின்றார். பின்னர், கலிபோர்னியாவின் *ஷெர்மன் ஓக்ஸில்* தொழில்முறை ஓபரா பாடகர் *டான்டோ கார்டினலுடன்* ஓபரா குரலிசையைப் படித்தார். மேலும், மேடை தயாரிப்புகளிலும் விளம்பரங்களிலும் நடித்தார். இவர் தனது 14 வயதில் தொழில் ரீதியாக நிகழ்ச்சிகளை வழங்கத் தொடங்கினார்.  

ஜிங்கர் சங்கர் வயலின், செலோ, பியானோ வாசிக்கிறார். இரட்டை வயலின் வாசித்த உலகின் ஒரே பெண் இவர் மட்டுமே.
# இரேகம் கான்



| image =  
| caption =  
| birthname = இரேகம் நய்யார் கான்  
| birth_place = அஜ்தாபியா, லிபியா  
| death_date =  
| death_place =  
| alma mater = ஜின்னா மகளிர் கல்லூரி  
| occupation = பத்திரிக்கையாளர்  
| years_active = 2007–தற்போது வரை  
| alias =  
| citizenship = பிரித்தானியர், பாகிஸ்தானியர்  
| title =  
| parents = நய்யார் ரம்சான் (தந்தை) இவர், 2018 இல் பாக்கித்தான் பிரதமராக இருந்த இம்ரான் கானை இரகசியமாகத் திருமணம் செய்து கொண்டார். 2018 பாக்கித்தான் பொதுத் தேர்தலுக்கு சற்று முன்பு இவரது நினைவுக் குறிப்பு வெளியிடப்பட்டது. இதன் வெளியீடு இம்ரான் கானின் தேர்தல் வாய்ப்புகளை சேதப்படுத்தும் நோக்கில் இருந்தது என்ற கூற்றுகளுக்கு வழிவகுத்தது.  

## இளமை வாழ்க்கை
பாக்கித்தானிய மருத்துவரான நய்யார் ரம்சானுக்கு இரேகம் பிறந்தார். இவர் பஷ்தூன் இனத்தைச் சேர்ந்தவர் சுவாதி பழங்குடி துணைக் குலமான லுக்மானி சர்க்கேலி குலத்தைச் சேர்ந்தவர். மேலும், ஆங்கிலம், உருது, பஷ்தூ மற்றும் தனது மூதாதையர் மொழியான இந்த்கோ ஆகிய நான்கு மொழிகளில் சரளமாக பேசுகிறார். இவரது குடும்பம் கைபர் பக்துன்வா மாகாணத்தில் மன்செரா<nowiki/>விற்கு மேற்கே 15 கி. மீ. தொலைவில் உள்ள பஃபா நகரத்தைச் சேர்ந்தது. &nbsp;இவரது பெற்றோர் 1960 களின் பிற்பகுதியில் லிபியாவுக்கு குடிபெயர்ந்தனர். அங்கு இரேகம் 1973 இல் அஜ்தாபியா நகரில் பிறந்தார். இவருக்கு ஒரு சகோதரரும் மற்றும் ஒரு சகோதரியும் உள்ளனர்.  

பெசாவர், ஜின்னா மகளிர் கல்லூரியில் கல்வியில் இளநிலைப் பட்டம் பெற்றுள்ளார்.  

## திருமணம்
இரேகம், *எஜாஸ் ரகுமான்* என்பவரை மணந்தார் ஆனால் 19 வயதிலேயே இவர்கள் பிரிந்தனர். பின்னர், ஒளிபரப்பு பத்திரிகையாளராக பணியாற்றத் தொடங்கினார். இவருக்கு மூன்று குழந்தைகள் உள்ளனர்.  

6 ஜனவரி 2015 அன்று, இம்ரான் கான் இவரை ரகசியமாக திருமணம் செய்து கொண்டார். இரேகாமுடன் தனது திருமணத்தை உறுதிப்படுத்தினார். இந்தத் திருமனம் ஒரு ஆண்டுக்குள்ளேயே மணமுறிவில் முடிந்தது.  

## தொழில் வாழ்க்கை
இரேகம் 2006 ஆம் ஆண்டில் *லீகல்* தொலைக்காட்சியில் நிகழ்ச்சிகளை தொகுத்து வழங்கத் தொடங்கினார். 2007 ஆம் ஆண்டில், *சன்சைன்* வானொலியில் நிகழ்ச்சிகளை வழங்கத் தொடங்கினார். 2008 ஆம் ஆண்டில், பிபிசியில் வானிலை தொகுப்பாளராக சேர்ந்தார்.  

2013 ஆம் ஆண்டில், இரேகம் கான் பாக்கித்தானின் *நியூஸ் ஒன்* என்ற செய்தி நிறுவனத்தில் சேர்ந்தார். பின்னர் *ஆஜ்* தொலைக்காட்சியில் சேர்ந்தார். 2014 ஆம் ஆண்டில், பாக்கித்தான் தொலைக்காட்சி நிறுவனத்தில் சிலகாலம் பணியாற்றிய பின்னர், *டான் நியூஸ* தொலைக்காட்சியில் *இன் ஃபோகஸ்* என்ற நடப்பு விவகார நிகழ்ச்சியை வழங்கினார்.  

இரேகம், *ஜனான்* என்ற ஒரு பாக்கித்தான் திரைப்படத்தையும் தயாரித்துள்ளார். காதல் நகைச்சுவைத் திரைப்படமான, இது 13 செப்டம்பர் 2016 அன்று தியாகத் திருநாள் அன்று திரையிடப்பட்டது.
# மும்ப்ரா-கல்வா சட்டமன்றத் தொகுதி


**மும்ப்ரா-கல்வா தொகுதி** (Mumbra-Kalwa Assembly Constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது கல்யாண் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது தானே மாவட்டத்தில் அமைந்துள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | சிதேந்திர அவ்காத் | தேசியவாத காங்கிரசு கட்சி </br> |
| 2014 |  |  |
| 2019 |  |  |
| 2024 | தேசியவாத காங்கிரசு கட்சி (சரத்சந்திர பவார்) | } |
## தேர்தல் முடிவுகள்
### 2024
# ஐரோலி சட்டமன்றத் தொகுதி


**ஐரோலி சட்டமன்றத் தொகுதி** (Airoli Assembly Constituency) என்பது மேற்கு இந்தியாவின் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத் தொகுதியானது தாணே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது தானே மாவட்டத்தில் அமைந்துள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | சந்தீப் நாயக் | தேசியவாத காங்கிரசு கட்சி </br> |
| 2014 |  |  |
| 2019 | கணேசு நாயக் | பாரதிய ஜனதா கட்சி</br> |
| 2024 | } |  |
## தேர்தல் முடிவுகள்
### 2024
# விக்கிப்பீடியா:தமிழ் விக்கிப்பீடியா புத்துணர்வுப் பயிற்சி 2025 / தொடரப்படவில்லை/திட்டமிடல்



## ஏற்பாடுகள்
- இணைவாக்கம்: CIS-A2K
- பயனர்கள் வசித்துவரும் மாவட்டங்கள்: சென்னை, திருவள்ளூர், செங்கல்பட்டு, காஞ்சிபுரம், இராணிப்பேட்டை, வேலூர், திருப்பத்தூர், திருவண்ணாமலை, விழுப்புரம், புதுச்சேரி.

- மதிப்பூதியம்:
:* போக்குவரத்து - ரூபாய் 500 முதல் ரூபாய் 1000 வரை (பயணிக்கும் தொலைவைப் பொறுத்து)  
:* காலை உணவு - ரூபாய் 200  
- தங்கும் வசதி:
:* அதிகபட்சம் 20 பேருக்கு ஒரு நாள் தங்கும் வசதி.  
:* ஒரு அறையில் இருவர் தங்கக்கூடிய வகையில் வசதி இருக்கும்.  
- நிகழ்விடம்:
:* 30 பேர் அமரும் வகையில் சிறிய அரங்கம்.  
:* கணினி ஆய்வக வசதி.  
::* மடிக்கணினியைக் கொண்டுவர வேண்டுகோள் விடுக்கப்படும்.  
- உணவு உபசரிப்பு
:* காலையிலும், மாலையிலும் நொறுவை / காப்பி / தேநீர் வழங்கப்படும்.  
:* பகல் உணவு வழங்கப்படும்.  

## நிகழ்வு வடிவமைப்பு
### இணையவழிக் கலந்துரையாடல்
- நிகழ்விற்கு முன்னதாக இரண்டு கலந்துரையாடல்களை மேற்கொள்ள வேண்டும். ஒவ்வொரு கலந்துரையாடலும் 1 மணி நேரம் இருக்க வேண்டும். நேரடி நிகழ்வின் வடிவமைப்பைத் தீர்மானிக்கும் வகையில் பயனர்களிடமிருந்து கருத்துகளைப் பெற வேண்டும்.

### நேரடி நிகழ்வு
- வரவேற்புரை - 5 நிமிடம்
- முன்னுரை - 5 நிமிடம்
- பெற்றிருந்த கருத்துகளின் அடிப்படையில் விளக்கங்களைத் தருதல் - 1 மணி நேரம்
- கணினி ஆயவகத்தில் பணிகளை மேற்கொள்ளுதல் - மாலை 5.30 வரை
# பிடாரி அம்மன்


**பிடாரி** (*Pidari*) என்பது ஒரு தமிழ் இந்து தெய்வம். உள்ளூர் பாரம்பரியத்தில் திரிமூர்த்தியின் துணைவிகளான சக்தியின் (நவசக்தி) ஒன்பது அம்சங்களில் ஒருவராக இவர் கருதப்படுகிறார். சில மரபுகளில், இவர் பாம்பு பிடிப்பவராகவும், சிவனின் துணைவியாகவும் சித்தரிக்கப்படுகிறாள்.  

## உருவப்படவியல்
இந்தக் கிராம தெய்வம் காளியின் பெரும்பாலான பண்புகளைக் கொண்டுள்ளது. இவருடைய பண்புகள் கோப்பை, நெருப்பு, கயிறு மற்றும் திரிசூலம். இவருடைய மார்பகங்களைச் சுற்றி பாம்புகள் சுருண்டு கிடந்திருக்கலாம்.  

இவர் கல்லினால் வடிவமைக்கப்பட்டிருக்கலாம். இவர் குடிகொண்டிருக்கும் கோவில்கள் பிடாரி அம்மான் என்ற பெயரில் அழைக்கப்படுகின்றன.  

## புராணக்கதை
பிடாரி, நவசக்தியினருடன் சேர்ந்து, ஒரு காலத்தில் புகழ்பெற்றவர்களாக இருந்தார். ஆனால் இவர்களின் ஆணவம் இவர்களைப் பூமிக்கு விரட்டியடித்தது. மனிதர்களின் விவகாரங்களை மேற்பார்வையிடுவதும், அவர்களைப் பாதுகாக்கும் பணியும் இவர்களுக்கு வழங்கப்பட்டது. இப்பணியினை இவர்கள் ஏற்றுக்கொண்டனர். இதனால் கிராமப்புற மக்களால் இவர்கள் போற்றப்பட்டு, இவர்களை வணங்கும் விதமாக விழாக்களைக் கொண்டாடினர். இதனால் இவர்கள் கிராமத் தேவதைகளாக மாறினர்.  

## வழிபாட்டு முறை
பிடாரி அம்மன் வழிபாட்டு முறை, காளி தெய்வத்தின் அம்சத்துடன் தாய்த் தெய்வத்தின் வழியில் உருவானது. மேலும் பல கிராமங்களில் தீய சக்திகளையும் பேய்களையும் விரட்டுவதற்காகப் பயன்படுத்தப்படுகிறது. இந்த வழிபாட்டு முறை கி. பி. ஏழாம் நூற்றாண்டில் பிராந்திய இலக்கியங்களில் இடம்பெற்றுள்ளது. மேலும் இது முதன்மையாகத் தமிழ்நாட்டை மையமாகக் கொண்டிருந்தது. இவரது வழிபாட்டு முறை எட்டாம் மற்றும் பன்னிரண்டாம் நூற்றாண்டுகளுக்கு இடையில் கிழக்கு இந்தியாவில் உச்சத்தை அடைந்தது.
# இராகி



**இராகி** (*Rahi*) **இராகிமாய்** என்றும் அழைக்கப்படுகிறார். இது இந்திய மாநிலமான மகாராட்டிராவில் உள்ள இந்து தெய்வமான இராதையின் ஒரு பிராந்திய வடிவமாகும். இவர் கிருஷ்ணரின் உள்ளூர் வடிவமான விதோபாவுடன் (விட்டல்) தொடர்புடையவர்.  

உள்ளூர் புராணங்களின்படி, இராகி விதோபாவின் மனைவி. இந்தியச் சமூகவியலாளர் ஜி. எசு. குர்யே, "இராகி" என்ற பிராந்திய வடிவம் இராதாவின் மற்றொரு பெயரான "இராதிகா" என்பதிலிருந்து தோன்றியது என்று கூறுகிறார்.  

## வழிபாடு
இராகி (இராதை) பண்டரிபுரத்தில் உள்ள விதோபா கோவில் வளாகத்தில் வழிபடப்படுகிறார். கிருஷ்ணரின் மற்றொரு மனைவியான சத்யபாமாவின் சன்னதியுடன் சேர்ந்து, இவரது முதன்மை மனைவியான ருக்குமணியின் கோவிலுக்குத் தெற்கே அருகில் உள்ளது.
# சிவதூதி



**சிவதூதி** (*Shivaduti*) இந்து தாய் தெய்வமான ஆதி பராசக்தியின் வெளிப்பாடு.  

## உருவப்படவியல்
காளிகா புராணத்தில், சிவதூதி கருமையான நிறமுடையவராகவும், நீண்ட பின்னப்பட்ட கூந்தல், மூன்று கண்களுடன் கத்தியை ஒன்றை ஏந்தியவராகவும், வலது கால் நரி ஒன்றின் முதுகு மீதும் இடது கால் அசுரன் ஒருவன் சடலத்தை மிதிக்கும் நிலையில் இருப்பதாகவும் விவரிக்கப்படுகிறார். இவருக்கு பத்து அவதாரங்கள் உள்ளன (யோகினிகள்). அவை: சேமங்கரி, சாந்தா, தேவமாதா, மகோதரி, கராலி, கமதா, பகசுயா, பகமாலினி, பகவாகா, சுபகா.  

## புராணக்கதை
தேவி மகாத்மியத்தின்படி, சும்பன் மற்றும் நிசும்பா என்ற அசுரர்களுக்கு எதிரான போரின் போது, சண்டி தேவியின் உடலிலிருந்து சிவதூதி வெளிப்பட்டு, அசுரர்களுக்கு ஒரு இறுதி எச்சரிக்கையை வழங்குமாறு சிவனிடம் பணித்தார்: இவர்கள் இந்திரனிடமிருந்தும் தேவர்களிடமிருந்தும் அபகரித்த மூன்று உலகங்களுடன் சரணடையவில்லை என்றால், சிவதுதியின் நரிகளால் விழுங்கப்படுவார்கள் என்று தெரிவிக்கப்பட்டது. தேவி சிவனைத் தனது தூதராக அனுப்பியதால், அவளுக்கு சிவதூதி என்று பெயரிடப்பட்டது. இதே போன்ற ஒரு புராணக்கதை மார்க்கண்டேய புராணத்திலும் விவரிக்கப்பட்டுள்ளது.
# சோடியம் பெர்ரி ஆக்சலேட்டு



**சோடியம் பெர்ரி ஆக்சலேட்டு** (*Sodium ferrioxalate*) என்பது C<sub>6</sub>FeNa<sub>3</sub>O<sub>12</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். Na<sub>3</sub>Fe(C<sub>2</sub>O<sub>4</sub>)<sub>3</sub>(H2O)<sub>n</sub> என்ற பொது வாய்ப்பாட்டாலும் இதை அடையாளப்படுத்தலாம். சோடியம் பெர்ரி ஆக்சலேட்டின் ஐந்துநீரேற்று எக்சு கதிர் படிகவியல் ஆய்வு முடிவுகள் மூலம் உறுதிப்படுத்தப்பட்டுள்ளது. இதற்கு நேர்மாறாக பொட்டாசியம், அம்மோனியம் மற்றும் உரூபிடியம் உப்புகள் நீரிலிருந்து அவற்றின் முந்நீரேற்றுகளாகப் படிகமாகின்றன.  

சோடியம் பெர்ரி ஆக்சலேட்டு சேர்மத்தில் சோடியம் (Na<sup>+</sup>) நேர்மின் அயனிகளும் பெர்ரி ஆக்சலேட்டு ([Fe(C<sub>2</sub>O<sub>4</sub>)<sub>3</sub>]<sup>3−</sup>) எதிர்மின் அயனிகளும் சேர்ந்துள்ளன. எதிர்மின் அயனியான தாண்டல் உலோக அணைவுச் சேர்மத்தில் +3 ஆக்சிசனேற்ற நிலையில் உள்ள இரும்பு அணுவும் மூன்று இருபல் ஆக்சலேட்டு எதிர்மின் அயனிகளும் சேர்ந்துள்ளன. இது ஓர் ஈந்தணைவியாகச் செயல்படுகிறது.  

பெர்ரி ஆக்சலேட்டு அயனி ஒளி மற்றும் அதிக ஆற்றல் கொண்ட மின்காந்த கதிர்வீச்சுக்கு உணர்திறன் கொண்டதாகும். இது ஓர் ஆக்சலேட்டை கார்பன் டை ஆக்சைடு (CO<sub>2</sub>) ஆகவும், இரும்பு(III) அணுவை இரும்பு(II) ஆகவும் குறைக்கிறது.  

## தயாரிப்பு

சோடியம் ஆக்சலேட்டு மற்றும் பெர்ரிக் ஆக்சலேட்டு ஆகியவற்றின் கரைசல்களைக் கலந்து சோடியம் பெர்ரி ஆக்சலேட்டைப் பெறலாம். மேலும் பெர்ரிக் ஆக்சலேட்டின் பழுப்பு நிறத்தை அணைவுச் சேர்ம அயனியின் பச்சை நிறத்திற்கு மாற்றுவதற்கு சில மணிநேரங்கள் காத்திருக்க வேண்டும்.  

: 3&nbsp; + → 2&nbsp;  

அறை வெப்பநிலையில் சமநிலை மெதுவாக மட்டுமே அடையப்படுகிறது. சிறிய படிகங்கள் தோன்றும் வரை கொதிநிலைக்குக் கீழே கரைசலை ஆவியாக்குவதன் மூலம் தயாரிப்பை படிகமாக்கலாம், பின்னர் அதை குளிர்விக்க வேண்டும். கரைசலில் மெத்தனால் அல்லது எத்தனால் சேர்ப்பதன் மூலமும் தயாரிப்பு துரிதப்படுத்தலாம்.  

பெர்ரிக் ஆக்சலேட்டின் சில சிதைவுகள் செயல்முறையின் போது ஏற்படலாம். இதன் விளைவாக மஞ்சள் கலந்த பச்சை-மஞ்சள் நிறத்தில் கரையாத இரும்பு(II) ஆக்சலேட்டு ஏற்படுகிறது. இரும்பை 3+ ஆக்சிசனேற்ற நிலையில் வைத்திருக்க சிறிய அளவு ஐதரசன் பெராக்சைடு (H2O2) சேர்க்கலாம்.
# பர்யால் கோகர்


**பர்யால் கோகர்** (*Faryal Gohar*) (பிறப்பு: டிசம்பர் 18,1959) ஓர் பாக்கித்தானிய நடிகையும், தொலைக்காட்சி எழுத்தாளரும் மற்றும் மனித உரிமை ஆர்வலரும் ஆவார். *உரான்*, *சாந்தினி ராதைன்*, *சந்த் கிரெகான்*, *விசால்* மற்றும் *மோகினி மான்சன் கி சிண்ட்ரெல்லாயின்* போன்ற ஆகிய நாடகங்களில் நடித்ததற்காக இவர் அறியப்படுகிறார்.  

## இளமை வாழ்க்கை
பரியால், 1959 டிசம்பர் 18 அன்று பாக்கித்தானின் இலாகூரில் பிறந்தார். இலாகூர் அமெரிக்கன் பள்ளியில் கல்வியைப் பயின்றார். மென்பந்தாட்டத்தில் ஆர்வம் கொண்ட இவர் தனது பள்ளியில் அணித்தலைவானார். பின்னர் கின்னெர்ய்ட் கல்லூரியில் பயின்றார். இவர் தனது வருங்கால கணவர் ஜமால் ஷாவுடன் *டிராஃபிக்* என்ற நாடகத்தில் தோன்றினார். *குல் பெங்கே ஹெய்ன்* என்ற தொலைக்காட்சித் திரைப்படத்திலும் தோன்றினார். பரியால் தனது சகோதரி மதீஹா கௌஹரால் நிறுவப்பட்ட அஜோகா நாடக நிறுவனத்தில் சேர்ந்து 1980கள் மற்றும் 1990களில் பல நாடகங்களை நிகழ்த்தினார்..  

1997 ஆம் ஆண்டில்இவர் *ஜார் குல்* திரைப்படத்தில் யாஸ்மினாகவும், 2014 ஆம் ஆண்டில் *தமன்னா* திரைப்படத்தில் மேடம் பாத்திமா என்ற கதாபாத்திரத்திலும் தோன்றினார். பின்னர் *மோகினி மான்சன் கி சிண்ட்ரெல்லாயின்* என்ற நாடகத்தில் தாரோ மாசியாக நடிகை ஷப்னம் மற்றும் கவி கானுடன் தோன்றினார்.  

## நல்லெண்ண தூதர்
1999 ஆம் ஆண்டில் ஐக்கிய நாடுகளின் மக்கள் நிதியத்திற்கான நல்லெண்ண தூதராக பரியால் நியமிக்கப்பட்டார்.  

பரியால் 2019 ஆம் ஆண்டில் பாக்கித்தான் கூட்டமைப்பின் சார்பில் மென்பந்தாட்ட நல்லெண்ண தூதராக நியமிக்கப்பட்டார்.  

## சொந்த வாழ்க்கை
பரியால் நடிகர் *ஜமால் ஷா* என்பவரை மணந்தார். இவர்கள் நீண்ட காலமாக திரை மற்றும் கலைத் துறையில் ஒன்றாக பணிபுரிந்தனர். ஆனால் 9 ஆண்டுகளுக்குப் பிறகு இவர்கள் விவாகரத்து செய்தனர். பரியாலின் மூத்த சகோதரி நடிகை மதீஹா கௌஹர் 2018 இல் இறந்தார். பர்யால் ஆசிரியர் சாகித் நதீமின் மைத்துனியும் ஆவார். பின்னர், சமூக-அரசியல் சூழ்நிலை குறித்த கவலைகளைக் குறிப்பிடும் *நோ ஸ்பேஸ் பார் பர்தர் பரியல்ஸ்* என்ற தலைப்பில் மற்றொரு புத்தகத்தை எழுதினார். இது பல ஐரோப்பிய மொழிகளில் மொழிபெயர்க்கப்பட்டது.
# சைமா அக்ரம் சௌத்ரி


**சைமா அக்ரம் சௌத்ரி** (*Saima Akram Chaudhry*) பாக்கித்தானைச் சேர்ந்த திரைக்கதை ஆசிரியர் ஆவார். இவர் பாக்கித்தான் தொலைக்காட்சித் தொடர்களில் பணியாற்றியதற்காக அறியப்படுகிறார். *சுனோ சந்தா*, *சுப்கே சுப்கே*, *ஹம் தும்*, *இஷ்க் ஜலேபி* மற்றும் *சவுத்ரி அண்ட் சன்ஸ்* உள்ளிட்ட ரமலான் சிறப்பு நாடகங்களின் திரைக்கதைகளையும் இவர் எழுதியுள்ளார்.  

## இளமை வாழ்க்கை
சைமா சௌத்ரி பாகித்தானின் பஞ்சாப் மாகாணத்தில் ரகீம் யார் கான் மாவட்டத்தில் பிறந்தார். பகாவுதீன் சகாரியா பல்கலைக்கழகத்தில் பொதுமக்கள் தகவல்தொடர்புகளில் முதுகலைப் பட்டம் பெற்றார்.  

## தொழில் வாழ்க்கை
சௌத்ரியின் *முஹாபத் அப் நஹி ஹுகி* என்ற முதல் தொடர் 2014 இல் ஒளிபரப்பப்பட்டது. இவர் 2015 இல் *அனயா தும்ஹாரி ஹுய்* என்ற தொடரையும் எழுதினார்.  

பின்னர், 2015 ஆம் ஆண்டில் *மேரே அஜ்னாபி*, 2015 இல் *மேரா தர்த் நா ஜனாய் கோய்*, 2017 இல் *ஆதி கவாஹி*, 2020 இல் *குஸ்டாக்*, மற்றும் 2019 இல் *சோட்டி சோட்டி பட்டைன்* உள்ளிட்ட பல திரைக்கதைகளை எழுதினார்.  

2020 ஆம் ஆண்டில் *லவ் சியாபா* மற்றும் *தில் தேரா ஹோகயா* போன்ற தொலைக்காட்சித் திரைப்படங்களை எழுதினார். இவரது காதல் நகைச்சுவைத் தொடரான *சுனோ சந்தா* விமர்சன ரீதியான பாராட்டைப் பெற்றது. *சுனோ சந்தா*, *சுனோ சந்த்* பருவம் 2 இன் தொடர்ச்சியையும் இவர் எழுதினார்.  

2021 ஆம் ஆண்டில், இவர் *இஷ்க் ஜலேபி* மற்றும் *சுப்கே சுப்கே* என்ற இரண்டு ரமலான் நாடகங்களை எழுதினார் . 2022 ஆம் ஆண்டில், *ஹம் தும்* மற்றும் *சவுத்ரி அண்ட் சன்ஸ்* என்ற மேலும் இரண்டு ரமலான் நாடகங்களை எழுதினார்.  

2023இல், இவரது அடுத்த தொடர் *சந்த் தாரா* ஒளிபரப்பப்பட்டது. இது இவரது முந்தைய ரமலான் வெளியீடுகளுடன் ஒப்பிடும்போது போதுமான அளவில் பிரபலமாகவில்ல. அதன் பிறகு இவர் ரமலான் சிறப்பு வெளியீடுகளில் இருந்து ஒன்று அல்லது இரண்டு ஆண்டுகள் இடைவெளி எடுத்துக் கொள்வதாக அறிவித்தார்.
# முர்பா மகளிர் சங்கம்


**முர்பா மகளிர் சங்கம்** (*Murba Women's Union*) இந்தோனேசியாவின் பெர்சத்துவான் வனிதா முர்பா, அதாவது 'முர்பா' என்பது 'பாட்டாளி வர்க்கம்' என்று பொருள் ஆகும்.) இது ஒரு இந்தோனேசிய பெண்கள் அமைப்பாகும் சுருக்கமாக பெர்வாமு என்றும் அழைக்கப்படுகிறது, இந்த அமைப்பு பெர்வாமு என்பவரால் 1950 ஆண்டு, செப்டம்பர் மாதம் 17ம் தேதி தொடங்கப்பட்டது. இது இடதுசாரி தேசியவாத முர்பா கட்சியுடன், அரசியல் ரீதியாகவும் இணைக்கப்பட்டது. இக்கட்சி 1948 ம் ஆண்டு மலகா என்பவரால் நிறுவப்பட்டது. இந்த அமைப்பு சமூக, பொருளாதார மற்றும் கல்வி நடவடிக்கைகளை மேற்கொண்டதுபெர்வாமுவின் நிறுவன அமைப்பு ஜனநாயக மையவாதத்தை அடிப்படையாகக் கொண்டது ஆகும்.  

## சமூக நடவடிக்கைகள்
ஏழை பெண்கள் மற்றும் குழந்தைகளுக்கு உதவ பல்வேறு சமூக உதவித் திட்டங்களை பெர்வாமு நடத்தியது. இந்த அமைப்பு பெண்களின் வாழ்வாதாரத்திற்க்காக நெசவு போன்ற சிறு தொழில்கள் ஏற்படுத்தி கொடுத்து அவர்களுக்கு பெரிதும் உதவியது. மற்ற பெண்கள் அமைப்புகளுடன் சேர்ந்து, மேற்கு ஐரியன் மீது இந்தோனேசிய இறையாண்மையைக் கோரும் பிரச்சாரங்களிலும் பெர்வாமு பங்கேற்றார்.
# பேலாப்பூர் சட்டமன்றத் தொகுதி


**பெலாப்பூர் சட்டமன்றத் தொகுதி** (Belapur Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தாணே மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது தானே மாவட்டத்தில் அமைந்துள்ளது.  

## சட்டமன்ற உறுப்பினர்கள்
| 1978 | கௌதம் போயிர் | ஜனதா கட்சி</br> |
| --- | --- | --- |
| 1980 | பாலாஜி பகத் | இந்திய தேசிய காங்கிரசு (இ) |
| 1985 | சனார்தன் கௌரி | இந்திய தேசிய காங்கிரசு </br> |
| 1990 | கணேசு நாயக் | சிவ சேனா</br> |
| 1995 |  |  |
| 1999 | சீதாராம் போயிர் |  |
| 2004 | கணேஷ் நாயக் | தேசியவாத காங்கிரசு கட்சி </br> |
| 2009 |  |  |
| 2014 | மந்தா விசய் மாத்ரே | பாரதிய ஜனதா கட்சி</br> |
| 2019 |  |  |
| 2024 | } |  |
## தேர்தல் முடிவுகள்
### 2024